એક તરફ ચૂંટણીમાં શક્તિસિંહ ગોહિલ, તૃષાર ચૌધરી, અર્જુન મોઢવાડિયા અને સિદ્ધાર્થ પટેલ જેવા દિગ્ગજ નેતાઓની હાર થઇ છે, ત્યારે બીજી બાજુ અમેરલીમાં કોંગ્રેસના અન્ય દિગ્ગજ નેતા પરેશ ધાનાણીએ લાજ રાખી છે. તેમણે ભાજપના બાવકુ ઉધાંડને માત આપી છે. વર્ષ 2012માં પણ પરેશ ધાનાણી જ અહીંથી વિજેતા સાબિત થયા હતા. પરેશ ધાનાણી કોંગ્રેસના લોકપ્રિય પાટીદાર નેતા છે અને રાહુલ ગાંધીની સૌથી નજીક માનવામાં આવે છે. જો ચૂંટણીમાં કોંગ્રેસની જીત થઇ હોત તો સંભવિત સીએમ દાવેદારમાં પરેશ ધાનાણીનું નામ પણ રેસમાં હતું.